**[Zdravljenje vnete zanohtnice](http://www.ognjic-logatec.si/uporabni-nasveti/zdravljenje-vnete-zanohtnice)**

Zanohtnica se je tako vnela, da bi bila potrebna odstranitev nohta na roki. Okužba se je najverjetneje zgodila pri lupljenju pečenega kostanja. Prst je bil močno otekel, vroč in boleč.

Pod "korenino" nohta je bila rdeča pridvignjena črta čez celotno širino prsta - v njej je bil gnoj.

Sklenili smo se odstranitvi nohta izogniti.

Po navodilu zdravnice, je bilo potrebno oteklino zmehčati s ščetkanjem in stiskanjem v smeri proti nohtu. Preko noči sem prst obvezala s smrekovim mazilom. Uspela sem spraviti gnoj izpod rastišča nohta ob stran, kjer sem z razkuženo iglo pridvigala ob nohtno kožico in spravila gnoj na plano.

Po nasvetu g.Hečimoviča sem nato v ranico stisnila sok krvavega mlečka (pomagala sem si z zobotrebcem) in nato na njo namestila  še smolo (ne mazilo), obvezala in pustila. To sem ponovila še naslednji dan.  
Okužba se je zgodila v soboto, otekalo in zelo bolelo je do ponedeljka.

Zdravila sem še vključno v sredo. Nato sem preko noči pustila prst neobvezan.

V četrtek je bil prst samo še rahlo pordel,nič več vroč, brez bolečin in otrdelosti prstne blazinice.  
  
Zapisala Majda Ržek